Kohli
జట్టుగా విజయం సాధిస్తే చాలు: కోహ్లీ
న్యూఢిల్లీ: వ్యక్తిగత ప్రదర్శనపై తనకు పెద్దగా పట్టింపు లేదని,జట్టు విజయం సాధిస్తే అదేచాలని టీమిండియా టెస్టుకెప్టెన్‌ కోహ్లీ పేర్కొన్నాడు. కాగా ఓపెనర్‌ మురళీ విజ§్‌ు,మిడిల్‌ ఆర్డర్‌ బ్యాట్స్‌మెన్‌ రహానే విఫలమవుతున్నారంటూ వస్తున్న విమర్శలపై కోహ్లీ మండిపడ్డాడు.సిరీస్‌ జరుగుతున్న సమయంలో జట్టులోని ఎవరైనా ఆటగాడు విఫలమైతే మరో వ్యక్తి దానిని భర్తీ చేస్తాడంటూ కొత్త నిర్వచనం చెప్పాడు.కాగా మురళీ విజ§్‌ు లేదా రహానే ఎవరైనా సరిగా ఆడలేకపోతే ఆ స్థానాన్ని మరో ఆటగాడు భర్తీ చేస్తాడు అంటూ కోహ్లీ తన సహచర ఆటగాళ్లకు అండగా నిలిచాడు. విజ§్‌ు,రహానే ప్రదర్శనపై కోహ్లీ ఇంగ్లండ్‌త ప్రస్తుతం జరుగుతున్న సిరీస్‌లో విజ§్‌ు 192 పరుగులు ఆరు ఇన్నింగ్స్‌లలో సాధిస్తే,రహానే 63 పరుగులు అయిదు ఇన్నింగ్స్‌లలో చేశాడు.వీరు తమ స్థాయికితగినట్లు ప్రదర్శన ఇవ్వ లేక పోయారంటూ విమర్శలు ఎదుర్కొంటున్న సంగతి తెలిసిందే.
కాగా నేటి నుంచి ముంబై లోని వాంఖడే స్టేడియంలో నాలుగవ టెస్టు మ్యాచ్‌ ప్రారంభం కానున్న నేపథ్యంలో కోహ్లీ బుధవారం మీడియాతో మాట్లాడాడు.అజింక్యా రహానే, విజ§్‌ు చక్కటి ఆటగాళ్లు. కాగా రాజ్‌కోట్‌లో జరిగిన తొలి టెస్టు తొలి ఇన్నింగ్స్‌లో విజ§్‌ు సెంచరీ సాధించాడు.న్యూజిలాండ్‌ సిరీస్‌లో నేను కూడా స్థాయికి తగిన విధంగా ప్రదర్శన ఇవ్వలేకపోయాను.ఆ సమయంలో అజింక్యా రహానే బాగా ఆడాడు.ఇలా పరుగులు సాధించడంలో ఒకరు విఫలమైతే మరొకరు సత్తా చాటాలి.అదే కదా టీమ్‌ స్పోర్ట్స్‌ అంటే అని కోహ్లీ పేర్కొన్నాడు. వ్యక్తిగత ప్రదర్శన ముఖ్యం కాదు ఫలానా ఆటగాడు బాగా ఆడాడు.ఇతను దూసుకుపోయాడు అంటూ వ్యక్తిగత ప్రదర్శనలకు ఇక్కడ ప్రాధాన్యం ఇవ్వాల్సిన అవసరం లేదు.
పరుగుల వేటలో ఒకరు విఫలమైతే ఆ నష్టాన్ని ఆ తరువాత బ్యాటింగ్‌కు దిగిన ఆటగాళ్లు భర్తీ చేస్తారు.ఇదే మా జట్టు టార్గెట్‌ అని కోహ్లీ వివరిం చాడు.లోయర్‌ ఆర్డర్‌లో ఆటగాళ్లు సత్తా చాటడంపై కోహ్లీ సంతృప్తి వ్యక్తం చేశాడు.కాగా మొహాలీ టెస్టులో అరంగేట్రం చేసిన కొత్త ఆటగాడు జయంత్‌ యాదవ్‌పై కోహ్లీ ప్రశంసలు కురిపించాడు.కేవలం రెండు మ్యాచ్‌లతోనే జయంత్‌ యాదవ్‌ నన్ను ఆకట్టుకున్నాడని కోహ్లీ వెల్లడించాడు.జయంత్‌ యాదవ్‌ను ఇకపై ఆల్‌రౌండర్‌ అని పిలువవచ్చన్నాడు.ఇంతకు మించి అతని గురించి చెప్పాల్సిందేమీ లేదు.కాగా మ్యాచ్‌లో ఎక్కడా బౌలింగ్‌ వేయాలో అతనికి బాగా తెలుసునని చెప్పిన కోహ్లీ, ఆటను అర్థం చేసుకోగలిగిన సత్తా అతడికి ఉందని కితాబిచ్చాడు.స్కిల్స్‌ను బాగా ప్రదర్శిస్తున్నాడు.గేమ్‌ను బాగా అర్థం చేసుకుంటాడు.తెలివైన వ్యక్తి.కాగా రాబోయే రోజుల్లో అతడు జట్టును గెలిపించే ప్రదర్శనలిస్తాడు.మంచి టెస్టు క్రికెటర్‌ అని కోహ్లీ పేర్కొన్నాడు.